Държавен вестник, бр. 30, 2013 г., стр. 91

БРОЙ  30	
Д Ъ Р Ж А В Е Н  В Е С Т Н И К 	
СТР.  91  
ВЪРХОВЕН 
АДМИНИСТРАТИВЕН СЪД 
ОПРЕДЕЛЕНИЕ 
от 11 януари 2013 г. 
по административно дело № 49 от 2013 г.
Върховният административен съд в състав: 
председател: Анна Димитрова, и членове: 
Виолета Главинова и Еманоил Митев, раз­
гледа административно дело № 49 по описа 
за 2013 г. на Върховния административен 
съд – пето отделение, докладвано от съдията 
Виолета Главинова. 
Производството е образувано по жалба на 
„Витафарм Ихтиман“ – ООД, със седалище 
и адрес на управление гр. Ихтиман срещу 
Условия и ред за сключване на индивиду­
ални договори за отпускане и заплащане на 
лекарствени продукти по чл. 262, ал. 5, т. 1 
от Закона за лекарствените продукти в ху­
манната медицина (ЗЛПХМ), на медицински 
изделия и на диетични храни за специални 
медицински цели, съгласувани от Национал­
ната здравноосигурителна каса (Условията). 
С жалбата е направено искане на основание 
чл. 190, ал. 1 във връзка с чл. 166, ал. 2 и 3 от 
Административнопроцесуалния кодекс (АПК) 
за спиране на изпълнението на Условията в 
частта на чл. 15, ал. 2, 3 и 4 и чл. 25, ал. 2 от 
приложение № 3 към тях, с което договорите, 
сключени между НЗОК и търговците на дребно 
и действащи след 1.01.2013 г., да не се прилагат 
в частта, отнасяща се до посочените клаузи. 
Искането е мотивирано със съображения за 
настъпване на значителни и трудно попра­
вими вреди, които молителят ще претърпи 
от приложението на оспорените клаузи на 
Условията, както и със съществено засягане 
на обществения интерес от въвеждането на 
максимална квота от рецепти, които могат 
да бъдат обработвани в една аптека за всеки 
ден и за един отчетен период. 
За да се произнесе по искането, Върхов­
ният административен съд, състав на пето 
отделение, взе предвид следното: 
Съгласно разпоредбата на чл. 45, ал. 15 
от Закона за здравното осигуряване (ЗЗО) 
условията и редът за сключване на индивиду­
ални договори за заплащане на лекарствени 
продукти по чл. 262, ал. 6, т. 1 ЗЛПХМ между 
директора на РЗОК и притежателите на раз­
решение за търговия на дребно с лекарствени 
продукти се съгласуват от 9 представители 
на НЗОК и 9 представители на Българския 
фармацевтичен съюз, определени съответно 
от надзорния съвет на НЗОК и управителния 
съвет на Българския фармацевтичен съюз, в 
съответствие с наредбата по ал. 9. Условията 
и редът за сключване на индивидуални дого­
вори за отпускане и заплащане на лекарствени 
продукти по чл. 262, ал. 6, т. 1 (предишни 
чл. 262, ал. 5, т. 1) ЗЛПХМ се издават по силата 
на законова делегация на основание чл. 45, 
ал. 15 ЗЗО и според материята, която уреждат, 
следва да бъдат отнесени към нормативните 
административни актове – чл. 75, ал. 1 АПК. 
Условията съдържат административноправни 
норми, които регламентират предпоставките 
за сключване на индивидуалните договори 
за отпускане и заплащане на лекарствени 
продукти по чл. 262, ал. 6, т. 1 ЗЛПХМ, на 
медицински изделия и на диетични храни за 
специални медицински цели, основанията и 
реда за издаване на отказ за сключване на 
индивидуални договори, реда и процедурата по 
сключване на тези договори, като неразделна 
част от тях са заявлението за сключване на 
договор (приложение № 1), декларация по об­
разец (приложение № 2) и образец на договор 
(приложение № 3), лични данни на персонала, 
работещ в аптеката (приложение № 4), отна­
сят се за неопределен и неограничен брой 
адресати – притежателите на разрешения за 
търговия на дребно с лекарствени продукти, 
от една страна, и лицата със заболявания, 
за чието домашно лечение НЗОК заплаща 
лекарства, медицински изделия и диетични 
храни за специални медицински цели напъл­
но или частично, от друга. Условията имат 
многократно правно действие – прилагат се 
навсякъде, когато възникнат предпоставките 
за това, докато бъдат изрично отменени. 
Съгласно чл. 186, ал. 1 АПК право да 
оспорват подзаконов нормативен акт имат 
гражданите, организациите и органите, чи­
ито права, свободи или законни интереси са 
засегнати или могат да бъдат засегнати от 
него или за които той поражда задължения. 
Жалбоподателят е търговец, който притежава 
разрешения за търговия на дребно с № АП-
091/27.02.2012 г. и № АП-095/29.02.2012 г. 
с лекарствени продукти, с изключение на 
приготвяни по магистрална и фармакопейна 
рецептура, поради което неговите права и 
законни интереси могат да бъдат засегнати 
при прилагането на обжалвания  нормативен 
административен акт, който определя усло­
вията и реда за сключване на индивидуални 
договори за отпускане и заплащане на лекар­
ствени продукти по чл. 262, ал. 6, т. 1 ЗЛПХМ, 
на медицински изделия и на диетични храни 
за специални медицински цели. 
Разпоредбата на чл. 15 от Образец на типов 
договор – приложение № 3, неразделна част 
от Условията, сред чиито текстове са и част 
от оспорените, гласи: 
Чл. 15. (1) Изпълнителят се задължава да 
въвежда информацията от рецептите за отчета 
пред НЗОК в базата данни на софтуера по 
чл. 14 в момента на отпускане на лекарствата, 
медицинските изделия и диетичните храни за 
специални медицински цели.